Pamokos planas

**Plogingas – šiukšlių rinkimas bėgant/ greitai einant**

|  |  |
| --- | --- |
| **Bendri pamokos aspektai** |  |
| **Pamokos tema / problema / klausimai:** | Plogingas – šiukšlių rinkimas bėgant/ greitai einant |
| **Klasė:** | 9-12 kl. |
| **Pamokos tikslas:** | Skatinti mokinius aktyviu dalyvavimu prisidėti prie aplinkos taršos sprendimo. |
| **Pamokos uždaviniai:** | 1. Bėgant pasirinktu maršrutu rinkti pavienes šiukšles. 2. Propaguoti sveiką gyvenimo būdą kartu prisidedant prie aplinkos švarinimo. |
| **Ugdomos kompetencijos:** | Pilietinė, socialinė kompetencija |
| **Tarpdalykinė integracija:** | Biologija |
| **Rekomenduojama trukmė:** | 30 min. |
| **Priemonės:** | Šiukšlių maišai, pirštinės, dezinfekcinis skystis, patogi apranga bei avalynė, refleksijos lapai. |
| **Pamokos eiga:** | *Pasiruošimas.*  Mokytojas (mokykloje socialinę-pilietinę veiklą koordinuojantis asmuo) supažindina tikslinę grupę mokinių su plogingo sąvoka, jo nauda, atsiradimo istorija. Išdalina teisingo rūšiavimo atmintines (informaciją galima rasti internetinėje svetainėje <https://www.zaliasistaskas.lt/teisingo-rusiavimo-atmintine/> ).  Mokinių grupė/ mokinys(-ė) išsirenka sau tinkamą dieną, laiką bei vietą, kur galės bėgiodamas rinkti šiukšles. Apie tai informuoja mokytoją (mokykloje socialinę-pilietinę veiklą koordinuojantį asmenį).  Taip pat mokiniai pasirūpina šiukšlių maišais, pirštinėmis, dezinfekciniu skysčiu, patogia apranga bei avalyne.  *Įžanga.*  Mokinių grupė/ mokinys(-ė) kartu su mokytoju (mokykloje socialinę-pilietinę veiklą koordinuojančiu asmeniu) atvyksta į pasirinktą parką. Mokiniai pasiskirsto mokinių grupėmis po 2-3 asmenis, suplanuoja bėgimo maršrutą.  *Veikla.*  Mokinių grupė/ mokinys(-ė), pasirinkusi(-ęs) tinkamą bėgimo greitį, renka šiukšles, jas rūšiuoja į atsineštus maišus.  Renkant šiukšles atliekami pritūpimai ir įtūpstai.  *Vertinimas ir įsivertinimas.*  Po šiukšlių medžioklės kiekvienas mokinys užpildo refleksijos lapą, padaro pririnktų maišų/ šiukšlių nuotrauką, kuria pasidalina su mokytoju (mokykloje socialinę-pilietinę veiklą koordinuojančiu asmeniu).  Pririnkti maišai išmetami į šiukšlių rūšiavimo konteinerius.  Mokinių socialinė-pilietinė veikla vertinama nurodant panaudotą valandų skaičių. |